SET ปิดเช้าบวก 5 จุด นักลงทุนเก็งงบ “บจ.” ไตรมาส 2 โตเด่น
SET ปิดเช้าบวก 5 จุด นักลงทุนเข้าเก็งผลประกอบการบริษัทจดทะเบียนไตรมาส 2 คาดออกมาดี แนวโน้มช่วงบ่ายบวกต่อ คาดยืนเหนือ 1,600 จุดได้ ให้แนวรับที่ 1,580 จุด และแนวต้าน 1,610 จุด
SET ปิดเช้าบวก 5 จุด นักลงทุนเข้าเก็งผลประกอบการบริษัทจดทะเบียนไตรมาส 2 คาดออกมาดี แนวโน้มช่วงบ่ายบวกต่อ คาดยืนเหนือ 1,600 จุดได้ ให้แนวรับที่ 1,580 จุด และแนวต้าน 1,610 จุด
4 ส.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้าวันนี้แกว่งตัวในแดนบวก หลังจากการเยือนไต้หวันของประธานสภาผู้แทนราษฎรของสหรัฐฯ ไม่ได้ทำให้เกิดความรุนแรงมากนัก แม้ว่าจีนจะแบนสินค้าบางรายการจากไต้หวันแต่ไม่ได้เป็นสินค้าสำคัญมากนัก
ขณะตัวเลขเศรษฐกิจของสหรัฐและสหภาพยุโรปค่อนข้างดีกว่าที่นักวิเคราะห์คาด ในขณะเดียวกันทิศทางผลประกอบการของบริษัทจดทะเบียนสหรัฐและไทยยังออกมาได้ค่อนข้างดีด้วย แม้จะมีแรงกดดันจากกลุ่มพลังงาน หลังจากราคาน้ำมันปรับตัวลดลงมาอย่างต่อเนื่อง
แนวโน้มตลาดหุ้นในช่วงบ่าย คาดว่าดัชนีฯจะสามารถฟื้นตัวขึ้นได้ต่อและยืนเหนือระดับ 1,600 จุดได้ ซึ่งจะเป็น Sentiment เชิงบวกต่อตลาดหุ้นไทย ให้แนวรับที่ 1,580 จุด และแนวต้าน 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 4,190.14 ล้านบาท ปิดที่ 155.00 บาท ลดลง 6.50 บาท
DELTA มูลค่าการซื้อขาย 1,916.78 ล้านบาท ปิดที่ 534.00 บาท เพิ่มขึ้น 12.00 บาท
BANPU มูลค่าการซื้อขาย 1,751.99 ล้านบาท ปิดที่ 13.00 บาท ลดลง 0.30 บาท
AOT มูลค่าการซื้อขาย 1,331.08 ล้านบาท ปิดที่ 71.50 บาท เพิ่มขึ้น 0.75 บาท
TLI มูลค่าการซื้อขาย 1,322.58 ล้านบาท ปิดที่ 15.10 บาท เพิ่มขึ้น 0.60 บาท